CELEX: 32015R2069
Language: hr
Date: 2015-11-17 00:00:00
Title: Provedbena uredba Komisije (EU) 2015/2069 оd 17. studenoga 2015. o odobravanju osnovne tvari natrijev hidrogenkarbonat u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

18.11.2015   
            
            
               HR
            
            
               Službeni list Europske unije
            
            
               L 301/42
            
         PROVEDBENA UREDBA KOMISIJE (EU) 2015/2069
   оd 17. studenoga 2015.
   o odobravanju osnovne tvari natrijev hidrogenkarbonat u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 23. stavak 5. u vezi s njezinim člankom 13. stavkom 2.,
   budući da:
   
               (1)
            
            
               U skladu s člankom 23. stavkom 3. Uredbe (EZ) br. 1107/2009 Komisija je 26. ožujka 2014. zaprimila zahtjev od subjekta Danish Environmental Protection Agency za odobrenje natrijeva hidrogenkarbonata kao osnovne tvari. Uz navedeni zahtjev priložene su tražene informacije u skladu s člankom 23. stavkom 3. drugim podstavkom.
            
         
               (2)
            
            
               Komisija je od Europske agencije za sigurnost hrane (dalje u tekstu: „Agencija”) zatražila znanstvenu pomoć. Agencija je 11. prosinca 2014. Komisiji predstavila tehničko izvješće o predmetnoj tvari (2). Komisija je 28. svibnja 2015. Stalnom odboru za bilje, životinje, hranu i hranu za životinje podnijela izvještaj o procjeni (3) i nacrt ove Uredbe te pripremila njihove završne verzije za sastanak tog odbora održan 9. listopada 2015.
            
         
               (3)
            
            
               Dokumentacija koju je dostavio podnositelj zahtjeva pokazuje da tvar natrijev hidrogenkarbonat ispunjava kriterije za hranu iz članka 2. Uredbe (EZ) br. 178/2002 Europskog parlamenta i Vijeća (4). Osim toga, iako se pretežno ne upotrebljava za zaštitu bilja, predmetna tvar ipak može biti korisna za tu svrhu u sredstvu koje se sastoji od te tvari i vode. Zato je treba smatrati osnovnom tvari.
            
         
               (4)
            
            
               Ispitivanja su pokazala kako se od tvari natrijev hidrogenkarbonat može očekivati da načelno ispunjava zahtjeve utvrđene člankom 23. Uredbe (EZ) br. 1107/2009, posebno u pogledu uporaba koje su ispitane i iscrpno opisane u Komisijinu izvještaju o procjeni. Stoga je primjereno odobriti natrijev hidrogenkarbonat kao osnovnu tvar.
            
         
               (5)
            
            
               U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeće znanstveno i tehničko znanje, potrebno je međutim uvrstiti određene uvjete za odobrenje, koji su iscrpno opisani u Prilogu I. ovoj Uredbi.
            
         
               (6)
            
            
               U skladu s člankom 13. stavkom 4. Uredbe (EZ) br. 1107/2009 trebalo bi na odgovarajući način izmijeniti Prilog Provedbenoj uredbi Komisije (EU) br. 540/2011 (5).
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Odobravanje osnovne tvari
   Tvar natrijev hidrogenkarbonat, kako je navedena u Prilogu I., odobrava se kao osnovna tvar u skladu s uvjetima utvrđenima u tom Prilogu.
   Članak 2.
   Izmjene Provedbene uredbe (EU) br. 540/2011
   Prilog Uredbi (EU) br. 540/2011 mijenja se u skladu s Prilogom II. ovoj Uredbi.
   Članak 3.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. studenoga 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 309, 24.11.2009., str. 1.
   
   
      (2)  Europska agencija za sigurnost hrane, 2015.; Rezultati savjetovanja s državama članicama i EFSA-om o zahtjevu za odobrenje natrijeva hidrogenkarbonata kao osnovne tvari za upotrebu u sredstvima za zaštitu bilja kao fungicida za kontrolu plijesni na nizu hortikulturnih usjeva, krastavosti jabuka te za kontrolu bolesti kod skladištenja različitih vrsta voća nakon berbe. EFSA, povezana publikacija 2015:EN-719. 30 str.
   
      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN
   
      (4)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.).
   
      (5)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).
   
      PRILOG I.
      
                  Uobičajeni naziv, identifikacijski brojevi
               
               
                  Kemijski naziv prema IUPAC-u
               
               
                  Čistoća (1)
                  
               
               
                  Datum odobrenja
               
               
                  Posebne odredbe
               
            
                  Natrijev hidrogenkarbonat
                  CAS br.: 144-55-8
               
               
                  Natrijev hidrogenkarbonat
               
               
                  Prehrambena kvaliteta
               
               
                  8. prosinca 2015.
               
               
                  Natrijev hidrogenkarbonat upotrebljava se u skladu s posebnim uvjetima uključenima u zaključke izvještaja o procjeni natrijeva hidrogenkarbonata (SANTE/10667/2015), a posebno njegovim dodacima I. i II.
               
            
         (1)  Dodatni podaci o identifikaciji i specifikaciji te načinu uporabe osnovne tvari dostupni su u izvještaju o procjeni.
   
   
      PRILOG II.
      U dijelu C Priloga Provedbenoj uredbi (EU) br. 540/2011 dodaje se sljedeći unos:
      
         
                     Broj
                  
                  
                     Uobičajeni naziv, identifikacijski brojevi
                  
                  
                     Kemijski naziv prema IUPAC-u
                  
                  
                     Čistoća (1)
                     
                  
                  
                     Datum odobrenja
                  
                  
                     Posebne odredbe
                  
               
                     „9
                  
                  
                     Natrijev hidrogenkarbonat
                     CAS br.: 144-55-8
                  
                  
                     Natrijev hidrogenkarbonat
                  
                  
                     Prehrambena kvaliteta
                  
                  
                     8. prosinca 2015.
                  
                  
                     Natrijev hidrogenkarbonat upotrebljava se u skladu s posebnim uvjetima uključenima u zaključke izvještaja o procjeni natrijeva hidrogenkarbonata (SANTE/10667/2015), a posebno njegovim dodacima I. i II.”
                  
               
      
         (1)  Dodatni podaci o identifikaciji i specifikaciji te načinu uporabe osnovne tvari dostupni su u izvještaju o procjeni.